**PRILOGA III – FINANČNA in POGODBENA PRAVILA**

**I. PRAVILA, KI SE UPORABLJAJO ZA PRORAČUNSKE KATEGORIJE NA PODLAGI PRISPEVKOV NA ENOTO**

**I.1 Pogoji za upravičenost prispevkov na enoto**

Kadar so nepovratna sredstva v obliki prispevka na enoto, mora število enot izpolnjevati naslednje pogoje:

1. enote morajo biti dejansko uporabljene ali proizvedene v obdobju, določenem v členu I.2.2 posebnih pogojev;
2. enote morajo biti potrebne za izvajanje projekta ali proizvedene v njegovem okviru in
3. število enot mora biti določljivo in preverljivo, zlasti pa podprto z dokumenti in dokazili, opredeljenimi v tej prilogi.

**I.2 Izračun in dokazila za prispevke na enoto**

1. **Pot**

Kraj izvora se praviloma razume kot kraj, v katerem ima sedež organizacija pošiljateljica, kraj izvajanja pa kot kraj, v katerem ima sedež organizacija gostiteljica. Če se sporoči drug kraj izvora ali izvajanja, morajo zadevni upravičenci navesti razlog za to spremembo.

Če se pot ni opravila ali se je financirala iz drugih virov EU, ne iz programa Erasmus+ (npr. udeleženec v mobilnosti je že v kraju izvajanja zaradi druge aktivnosti, ki se ne financira na podlagi Sporazuma), morajo upravičenci za vsako zadevno mobilnost to ustrezno sporočiti v orodju za mobilnost (Mobility Tool+, v nadaljnjem besedilu: orodje za mobilnost). V tem primeru se nepovratna sredstva za pot ne dodelijo.]

(a) Izračun zneska nepovratnih sredstev za potne stroške: znesek nepovratnih sredstev se izračuna tako, da se število udeležencev na razpon razdalje poti, vključno s spremljevalci, pomnoži s prispevkom na enoto, ki se uporablja za zadevni razpon razdalje poti v skladu s Prilogo IV k Sporazumu. Prispevek na enoto na razpon razdalje poti predstavlja znesek nepovratnih sredstev za povratno pot med krajem odhoda in krajem prihoda.

Za določitev ustreznega razpona razdalje poti morajo zadevni upravičenci navesti razdaljo enosmerne poti, ki jo izračunajo s spletnim kalkulatorjem razdalje, ki je na voljo na spletnem mestu Komisije:

<http://ec.europa.eu/programmes/erasmus-plus/tools/distance_sl.htm>.

Upravičenci v orodju za mobilnost izračunajo znesek nepovratnih sredstev za pot na podlagi veljavnih stopenj prispevka na enoto.

1. Sprožilni dogodek: dogodek, ki je pogoj za upravičenost do nepovratnih sredstev, je, da je udeleženec dejansko sodeloval pri aktivnosti.

(c)    Dokazila:

* Za pot med organizacijo pošiljateljico in organizacijo gostiteljico: dokazilo o udeležbi v aktivnosti v obliki izjave, ki jo podpišeta udeleženec in organizacija gostiteljica in v kateri so navedeni kraj, začetni in končni datum aktivnosti ter ime udeleženca.]

**C. Organizacijska podpora**

1. Izračun zneska nepovratnih sredstev: znesek nepovratnih sredstev se izračuna tako, da se število dni na udeleženca pomnoži s prispevkom na enoto na dan, ki se uporablja za zadevno državo gostiteljico, kakor je določen v Prilogi IV k Sporazumu. Po potrebi se lahko v izračun organizacijske podpore vključita en dan poti pred aktivnostjo in en dan poti po njej.

Za projekte, ki jih koordinira javni organ na regionalni ali nacionalni ravni, združenje regij, evropsko združenje za teritorialno sodelovanje ali profitna organizacija, ki je aktivna na področju družbene odgovornosti gospodarskih družb, se prispevki na enoto iz Priloge IV znižajo za 50 %.

1. Sprožilni dogodek: dogodek, ki je pogoj za upravičenost do nepovratnih sredstev, je, da je udeleženec dejansko sodeloval pri aktivnosti v tujini.

(c) Dokazila: dokazilo o udeležbi v aktivnosti v obliki izjave, ki jo podpišeta udeleženec in organizacija gostiteljica in v kateri so navedeni kraj, začetni in končni datum aktivnosti ter ime udeleženca.

(d)    Poročanje:

* (za mladinske izmenjave in mladinske delavce) Koordinator mora v orodju za mobilnost poročati o vseh mobilnostih, izvedenih v okviru projekta, vključno s tistimi iz države gostiteljice.
* (za mladinske delavce in aktivnosti prostovoljstva) Udeleženci v aktivnostih morajo o aktivnostih poročati z izpolnitvijo spletnega vprašalnika, v katerem navedejo povratne informacije o dejanskih in kvalitativnih elementih obdobja aktivnosti, njeni pripravi in nadaljnjem spremljanju.
* (za mladinske izmenjave) Vodje skupin v aktivnostih morajo o aktivnostih poročati z izpolnitvijo spletnega vprašalnika, v katerem navedejo povratne informacije o dejanskih in kvalitativnih elementih obdobja aktivnosti, njeni pripravi in nadaljnjem spremljanju.

**II. PRAVILA, KI SE ZA PRORAČUNSKE KATEGORIJE UPORABLJAJO NA PODLAGI POVRAČILA DEJANSKO NASTALIH STROŠKOV**

**II.1 Pogoji za povračilo dejanskih stroškov**

Kadar so nepovratna sredstva v obliki povračila dejanskih stroškov, morajo veljati naslednji pogoji:

1. so stroški, ki so jih imeli upravičenci;
2. nastali so v obdobju iz člena I.2.2;
3. navedeni so v oceni proračuna iz Priloge II ali so upravičeni zaradi proračunskih prerazporeditev v skladu s členom I.3.3;
4. nastanejo v zvezi s projektom, kot je opisano v Prilogi II, in so potrebni za njegovo izvajanje;
5. so določljivi in preverljivi ter zlasti evidentirani v računovodskih izkazih upravičenca in določeni v skladu z računovodskimi standardi, ki se uporabljajo v državi, kjer ima upravičenec sedež, in v skladu z njegovo običajno prakso stroškovnega računovodstva;
6. ustrezajo zahtevam davčne in socialne zakonodaje, ki se uporablja;
7. so smotrni, utemeljeni in v skladu z načeli dobrega finančnega poslovodenja, zlasti glede gospodarnosti in učinkovitosti;
8. niso kriti v obliki prispevka na enoto, kakor je določen v oddelku I te priloge.

**II.2 Izračun dejanskih stroškov**

1. **Podpora za posebne potrebe**

(a) Izračun zneska nepovratnih sredstev: nepovratna sredstva so povračilo 100 % upravičenih, dejansko nastalih stroškov.

(b) Upravičeni stroški: stroški, ki so neposredno povezani z udeleženci s posebnimi potrebami in spremljevalci (vključno s potnimi stroški in stroški bivanja, če so utemeljeni), če se za prispevek na enoto za te udeležence ne zaprosi v proračunskih kategorijah „pot“ in „organizacijska podpora“ in so dodatni glede na stroške, podprte s prispevkom na enoto, kakor je določen v oddelku I te priloge.

(c) Dokazila: računi za dejansko nastale stroške, na katerih so navedeni ime in naslov organa, ki je izdal račun, znesek in valuta ter datum računa.

(d) Poročanje:

* Upravičenci morajo v orodju za mobilnost poročati, ali je so bila dodatna nepovratna sredstva za podporo za posebne potrebe ali spremljevalca uporabljena za katerega od udeležencev s posebnimi potrebami in/ali spremljevalca.
* V takem primeru morajo upravičenci v orodju za mobilnost poročati o vrsti dodatnih stroškov in dejanskem znesku nastalih povezanih stroškov.

**B. Izredni stroški**

**(za mladinske izmenjave)**

1. Izračun zneska nepovratnih sredstev: nepovratna sredstva so povračilo 75 % upravičenih stroškov, ki so dejansko nastali zaradi finančnega jamstva, 80 % upravičenih stroškov za drage potne stroške upravičenih udeležencev ter 100 % upravičenih stroškov, ki so dejansko nastali zaradi udeležbe mladih z manj priložnostmi, za stroške, povezane z vizumom, dovoljenja za prebivanje, cepljenja in nastanitev udeležencev med pripravljalnim obiskom.
2. Upravičeni stroški:

* stroški, povezani s finančnim jamstvom, ki ga predloži upravičenec, kadar tako jamstvo zahteva nacionalna agencija, kakor je določeno v členu I.4.2 Sporazuma;
* stroški najvarčnejšega, a tudi najučinkovitejšega načina potovanja, za upravičene udeležence, za katere običajno pravilo financiranja ne krije vsaj 70 %. Izredni stroški za drago potovanje nadomeščajo običajna nepovratna sredstva za potne stroške;
* stroški, povezani z vizumom, dovoljenji za prebivanje in cepljenji udeležencev v aktivnostih mobilnosti;
* stroški za podporo udeležbe mladih z manj priložnostmi (brez potnih stroškov in organizacijske podpore za udeležence in spremljevalce);
* stroški nastanitve udeležencev med pripravljalnim obiskom.

1. Dokazila:

* v primeru finančnega jamstva: dokazilo o stroških finančnega jamstva, ki ga izda organ, ki je upravičencu zagotovil jamstvo, in v katerem so navedeni ime in naslov organa, ki je izdal finančno jamstvo, znesek in valuta stroškov jamstva ter datum in podpis zakonitega zastopnika organa, ki je izdal jamstvo;
* v primeru potnih stroškov: dokazilo o plačilu povezanih stroškov na podlagi računov, na katerih so navedeni ime in naslov organa, ki je izdal račun, znesek in valuta, datum računa in potek poti;
* za stroške, povezane z vizumi, dovoljenji za prebivanje, cepljenji: dokazilo o plačilu na podlagi računov, na katerih so navedeni ime in naslov organa, ki je izdal račun, znesek in valuta ter datum računa;
* za stroške za podporo udeležbe mladih z manj priložnostmi: dokazilo o plačilu povezanih stroškov na podlagi računov, na katerih so navedeni ime in naslov organa, ki je izdal račun, znesek in valuta ter datum računa;
* za stroške nastanitve udeležencev med pripravljalnim obiskom: dokazilo o plačilu stroškov nastanitve na podlagi računa, na katerem so navedeni ime in naslov organa, ki je izdal račun, znesek in valuta ter datum računa.

**(za mobilnost mladinskih delavcev)**

1. Izračun zneska nepovratnih sredstev: nepovratna sredstva so povračilo 75 % upravičenih stroškov za finančno jamstvo, 80 % upravičenih stroškov za drage potne stroške upravičenih udeležencev ter 100 % upravičenih stroškov, ki so dejansko nastali zaradi stroškov, povezanih z vizumi, dovoljenj za prebivanje in cepljenj.
2. Upravičeni stroški:

* stroški, povezani s finančnim jamstvom, ki ga predloži upravičenec, kadar tako jamstvo zahteva nacionalna agencija, kakor je določeno v členu I.4.2;
* stroški najvarčnejšega, a tudi najučinkovitejšega načina potovanja, za upravičene udeležence, za katere običajno pravilo financiranja ne krije vsaj 70 %. Izredni stroški za drago potovanje nadomeščajo običajna nepovratna sredstva za potne stroške;
* stroški, povezani z vizumom, dovoljenji za prebivanje in cepljenji udeležencev v aktivnostih mobilnosti.

1. Dokazila:

* v primeru finančnega jamstva: dokazilo o stroških finančnega jamstva, ki ga izda organ, ki je upravičencu zagotovil jamstvo, in v katerem so navedeni ime in naslov organa, ki je izdal finančno jamstvo, znesek in valuta stroškov jamstva ter datum in podpis zakonitega zastopnika organa, ki je izdal jamstvo;
* v primeru potnih stroškov: dokazilo o plačilu povezanih stroškov na podlagi računov, na katerih so navedeni ime in naslov organa, ki je izdal račun, znesek in valuta, datum računa in potek poti;
* za stroške, povezane z vizumi, dovoljenji za prebivanje, cepljenji: dokazilo o plačilu na podlagi računov, na katerih so navedeni ime in naslov organa, ki je izdal račun, znesek in valuta ter datum računa.

(d) Poročanje:

* Upravičenec mora v orodju za mobilnost poročati, ali so nastali izredni stroški.
* V takem primeru mora upravičenec v orodju za mobilnost poročati o vrsti stroškov in dejanskem znesku nastalih povezanih stroškov.]

**III. POGOJI ZA UPRAVIČENOST AKTIVNOSTI PROJEKTA**

1. Upravičenci morajo zagotoviti, da so aktivnosti projekta, za katere so bila dodeljena nepovratna sredstva, upravičene v skladu s pravili iz vodnika za prijavitelje Erasmus+ za vsak ključni ukrep in vsako področje.
2. Izvedene aktivnosti, ki niso v skladu s pravili iz vodnika za prijavitelje Erasmus+, kakor so dopolnjena s pravili iz te priloge, mora nacionalna agencija razglasiti za neupravičene, zneske nepovratnih sredstev za zadevne aktivnosti pa je treba v celoti povrniti. Povračilo mora zajemati vse proračunske kategorije, za katere so bila dodeljena nepovratna sredstva v zvezi z aktivnostjo, ki je razglašena za neupravičeno.
3. Upravičeno minimalno trajanje aktivnosti mobilnosti iz vodnika za prijavitelje je minimalno trajanje aktivnosti brez časa, porabljenega za pot.

**IV. PRAVILA IN POGOJI ZA ZNIŽANJE NEPOVRATNIH SREDSTEV ZARADI SLABEGA ALI DELNEGA IZVAJANJA ALI IZVAJANJA Z ZAMUDO**

* Nacionalna agencija lahko na podlagi končnega poročila, ki ga predloži koordinator (vključno s poročili posameznih udeležencev, ki so sodelovali v aktivnostih mobilnosti), ugotovi, da je projekt izveden slabo, delno ali z zamudo.
* Nacionalna agencija lahko upošteva tudi informacije, ki jih prejme iz katerega koli drugega ustreznega vira in ki potrjujejo, da projekt ni izveden v skladu s pogodbenimi določbami. Drugi viri informacij lahko vključujejo obiske za spremljanje, preglede dokumentacije ali preglede na kraju samem, ki jih izvede nacionalna agencija.
* Končno poročilo se oceni na podlagi meril kakovosti, na podlagi katerih lahko prejme največ 100 točk. Če končno poročilo skupno prejme manj kot 50 točk, lahko nacionalna agencija zniža končni znesek nepovratnih sredstev za organizacijsko podporo zaradi slabega ali delnega izvajanja ukrepa ali izvajanja ukrepa z zamudo, čeprav so bile vse sporočene aktivnosti upravičene in so se dejansko izvedle.
* Če nacionalna agencija v primeru akreditiranih organizacij meni, da projekt ni izveden v skladu z zavezo kakovosti, ki jo je sprejel upravičenec, lahko poleg ali namesto tega od upravičenca zahteva, naj do dogovorjenega roka pripravi in izvede akcijski načrt ter tako izpolni veljavne zahteve. Če upravičenec akcijskega načrta do roka ne izvede zadovoljivo, lahko nacionalna agencija odvzame akreditacijo.
* Končno poročilo se oceni v povezavi s poročili udeležencev mobilnosti na podlagi skupnega sklopa meril kakovosti, ki se osredotočajo na naslednje postavke:
  + v kolikšni meri se je ukrep izvajal v skladu z odobreno vlogo za nepovratna sredstva;
  + kakovost učnih rezultatov in vpliv na udeležence;
  + vpliv na sodelujoče organizacije;
  + kakovost praktičnih ureditev za podporo mobilnosti z vidika priprave in spremljanja udeležencev in njihove podpore med aktivnostjo mobilnosti;
  + kakovost ureditev za priznavanje/potrjevanje učnih rezultatov udeležencev:
  + v kolikšni meri so se zneski nepovratnih sredstev, namenjeni udeležencem mobilnosti, prenesli nanje v skladu s pogodbenimi določbami iz sporazuma med upravičencem in udeležencem na podlagi predlog iz Priloge V k Sporazumu.
* Znižanje nepovratnih sredstev zaradi slabega ali delnega izvajanja ali izvajanja z zamudo se lahko uporabi za končni znesek upravičenih stroškov za organizacijsko podporo in lahko znaša:
  + 25 %, če končno poročilo prejme najmanj 40 točk in manj kot 50 točk;
  + 50 %, če končno poročilo prejme najmanj 25 točk in manj kot 40 točk;
  + 75 %, če končno poročilo prejme manj kot 25 točk.

**V. SPREMEMBE NEPOVRATNIH SREDSTEV**

**NI RELEVANTNO**

**VI. PREVERJANJA UPRAVIČENCEV DO NEPOVRATNIH SREDSTEV IN PREDLOŽITEV DOKAZIL**

V skladu s členom II.27 Priloge I k Sporazumu se lahko pri upravičencih izvedejo preverjanja in revizije v zvezi s Sporazumom. Namen preverjanj in revizij je prepričati se, ali so upravičenci nepovratna sredstva upravljali ob upoštevanju pravil iz Sporazuma, da se določi končni znesek nepovratnih sredstev, do katerega so upravičeni upravičenci.

Preverjanje končnega poročila je treba izvesti za vse projekte. Poleg tega se lahko za projekt izvede dodatno preverjanje dokumentacije ali pregled na kraju samem, če je sporazum za projekt vključen v vzorec nacionalne agencije, ki ga zahteva Evropska komisija, ali če je nacionalna agencija zadevni sporazum izbrala za usmerjeno preverjanje na podlagi ocene tveganja.

Za preverjanje končnega poročila in preverjanje dokumentacije mora koordinator nacionalni agenciji predložiti kopije dokazil iz oddelka I.2 (vključno s kopijami dokazil drugih upravičencev), razen če nacionalna agencija zahteva predložitev izvirnikov. Nacionalna agencija mora izvirnike dokazil po analizi vrniti upravičencu. Če upravičenec ni uradno pooblaščen za pošiljanje izvirnikov dokumentov za preverjanje končnega poročila ali dokumentacije, lahko zadevni upravičenec namesto tega pošlje kopijo dokazil.

Nacionalna agencija lahko od upravičencev zahteva, da za kakršno koli preverjanje zagotovijo dodana dokazila ali dokaze, ki se navadno zahtevajo za preverjanje kakšne druge vrste, kot je določeno v členu II.27 splošnih pogojev.

Različna preverjanja morajo vključevati:

1. **Preverjanje končnega poročila**

Preverjanje končnega poročila se izvede v fazi končnega poročanja v prostorih nacionalne agencije, da se določi končni znesek nepovratnih sredstev, do katerega so upravičeni upravičenci.

Koordinator mora nacionalni agenciji prek orodja za mobilnost predložiti končno poročilo, ki vključuje naslednje informacije o odhodkih iz nepovratnih sredstev:

* Prispevki na enoto, porabljeni za proračunske kategorije:
  + pot
  + organizacijska podpora
* Dejansko nastali stroški za proračunsko kategorijo:
  + podpora za posebne potrebe
* Dejansko nastali stroški in dokazila iz oddelka II te priloge za proračunsko kategorijo:
  + izredni stroški

1. **Preverjanje dokumentacije**

Preverjanje dokumentacije je poglobljeno preverjanje dokazil v prostorih nacionalne agencije, ki se lahko izvede v fazi končnega poročanja ali po njej.

Koordinator mora na zahtevo nacionalni agenciji predložiti dokazila za vse proračunske kategorije.

1. **Pregledi na kraju samem**

Preglede na kraju samem izvede nacionalna agencija v prostorih upravičencev ali drugih prostorih, relevantnih za izvajanje projekta. Upravičenci morajo med temi pregledi nacionalni agenciji dati na voljo za pregled izvirnike dokazil za vse proračunske kategorije.

Izvedejo se lahko tri vrste pregledov na kraju samem.

* ***Pregled na kraju samem med izvajanjem projekta***

Ta pregled se izvede med izvajanjem projekta, da lahko nacionalna agencija neposredno preveri dejansko izvedbo in upravičenost vseh aktivnosti in udeležencev projekta.

* ***Pregled na kraju samem po zaključku projekta***

Ta pregled se izvede po koncu projekta in običajno po preverjanju končnega poročila.

Upravičenci morajo nacionalni agenciji poleg vseh dokazil zagotoviti tudi dostop do evidenc stroškov projekta v svojih računovodskih izkazih.

Upravičenci morajo nacionalni agenciji omogočiti, da preveri dejansko izvedbo in upravičenost vseh aktivnosti in udeležencev projekta.